钦定古今图书集成/明伦汇编/官常典/第268卷 > 崔澄
## 钦定古今图书集成/明伦汇编/官常典/第268卷 > 崔澄

按《唐书崔仁师传》：仁师子挹，挹子澄，本名涤，元宗改
焉。帝在藩，与同里居，出潞州，宾友饯者止国门，而澄
独从至华。及即位，宠昵甚湜。既诛，帝仍念之，用为秘
书监。开元二年，欲赠其父挹吏部尚书，宰相持不可，
遂用四品礼葬，赠和州刺史。澄侍左右，与诸王不让
席坐。性滑稽，善辩。帝恐漏禁中语，以“慎密”字亲署笏
端。累迁金紫光禄大夫，封安喜县子。卒赠兖州刺史。